Diari Oficial de la Generalitat Valenciana


Sumari del DOGV 5710, del 25-02-2008 (2008/1326)

Judici verbal per desnonament per falta de pagament 000925/2007. Notificació de sentència a Antonia de Jesús Gómez.
-------------------------------------------------------------------------------------------------------------------

### Dades del document

Número de DOGV
:   5710

Data del DOGV
:   25-02-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/1326


Data del document
:   19-01-2008

Organisme emissor
:   Jutjat de Primera Instància Número 18 de València

Tipus de document
:   Edicte

Descriptors 

:   * sistema judicial

Judici verbal per desnonament per falta de pagament 000925/2007. Notificació de sentència a Antonia de Jesús Gómez. [2008/1326]  
Procediment: judici verbal (desnonament per falta de pago) 000925/2007   
Demandant: Alex Helbig Alarcón  
Procuradora: Begoña Molla Sanchis   
Demandada: Antonia de Jesús Gómez   
Jorge Granel Rodríguez, secretari judicial del Jutjat de Primera Instància número 18 de València, fa saber:   
Que en el judici a què es fa referència al marge s'ha dictat la resolució el text de la qual, literalment, diu així:  
«Sentència número 000262/2007   
València, 19 de desembre de 2007   
José Antonio Mora Alarcón, magistrat jutge del Jutjat de Primera Instància número 18 de València, ha vist i oït les presents actuacions de judici verbal civil de desnonament per falta de pagament de la renda, seguides amb el número 925/2007, a instàncies d'Alex Helbig Alarcón, representat per la procuradora Begoña Molla Sanchis, contra Antonia de Jesús Gómez, i resulten els següents:  
Antecedents de fet  
1. Pel torn de repartiment va correspondre a este Jutjat la demanda de desnonament per falta de pagament interposada pel procurador esmentat, en nom i representació de l'actora contra el demandat a què es fa referència, sobre la base dels fets que consten en la demanda i es donen per reproduïts, i amb l'al·legació dels fonaments de dret prèvia que estima aplicables, acaba demanant que amb els tràmits legals previs es dicte sentència per la qual es declare que pertoca el desnonament que se sol·licita i es condemna la demandada a sotmetre's a esta declaració, i que desallotge l'immoble en el termini legal, amb l'advertència de llançament si no ho fa, amb expressa condemna en costes.  
2. Admesa a tràmit la demanda mitjançant una interlocutòria d'este Jutjat, en la qual es van fer les prevencions oportunes a les parts, es va saber al demandat que pot enervar l'acció i assenyalar el dia i l'hora per a la celebració del judici.  
3. El dia del judici compareix en forma la part actora, i no ho fa la part demandada.  
4. En la tramitació d'este judici s'han observat les prescripcions legals.  
Fonaments de dret  
1. Que la part actora, en la condició que té de propietària de l'habitatge situat al carrer de Méndez Núñez, número 53, porta 20a, de València, va subscriure amb la demandada, en data 30 d'octubre de 2006, un contracte d'arrendament -amb una durada de 30 d'octubre de 2006 a 30 de setembre de 2007-, de conformitat amb el document número 2 de la demanda que es dóna ací per expressament reproduït.  
La renda mensual del contracte esmentat era de 400 euros mensuals, pagadors a l'immoble arrendat en els set primers dies de cada mes.  
L'acció que s'exercita en la demanda és la de desnonament per falta de pagament, i reclamació de quantitat, i s'ha de tramitar d'acord amb el que es disposa per al judici verbal en els articles 250.1 de la Llei d'Enjudiciament Civil 1/2000, en relació amb el 438.3 del propi text legal. Este Jutjat és competent pel fet d'haver-li correspost per torn de repartiment i ser de primera instància del lloc on està ubicat l'immoble, d'acord amb el que disposa l'article 52.7 de la Llei d'Enjudiciament Civil.  
2. L'article 27.2 de la Llei d'Arrendaments Urbans de 1994, en relació amb l'article 35 de la mateixa llei, establix que el contracte d'arrendament urbà, d'habitatge o d'arrendament per a ús distint d'habitatge es podrà resoldre a instància de l'arrendador per falta de pagament de la renda o de les quantitats que a esta renda s'assimilen.  
3. Resulta aplicable al cas l'article 440.3 de la Llei d'Enjudiciament Civil pel que fa a l'acció de desnonament exercitada que procedix estimar sense més tràmits atesa la incompareixença del demandat, atés que ha acreditat, sense cap prova en contra, que la demandada deu 400 euros del mes de maig de 2007, 100 euros del mes de juny i 400 euros del mes de juliol, més els mesos successius després de la interposició de la demanda.  
4. De conformitat amb l'article 394 de la Llei d'Enjudiciament Civil, les costes s'imposaran a la part demandada.  
Vists els preceptes esmentats i altres aplicables de manera general i pertinent.  
Dispositiva  
Que amb l'estimació de la demanda formulada per Alex Helbig Alarcón contra Antonia de Jesús Gómez, decrete la resolució del contracte d'arrendament d'habitatge concertat sobre l'immoble situat al carrer de Méndez Núñez, número 53, porta 20a, de València, objecte d'este litigi que vincula les parts, amb l'advertència de llançament al demandat si no desallotja l'esmentat immoble en el termini legal i deixa l'habitatge lliure, vacu i expedit, amb expressa imposició a la demandada de les costes del procediment.  
Contra esta resolució s'hi pot interposar un recurs d'apel·lació en el termini de cinc dies per a davant l'Audiència Provincial de conformitat amb el que disposen els articles 457 i següents de la Llei d'Enjudiciament Civil 1/2000.  
Esta és la meua sentència, que pronuncie, mane i firme».  
Publicació. La sentència anterior la va donar, llegida i publicada per la senyoria que la va dictar, mentre estava ella mateix celebrant audiència pública en el dia de hui, de la qual cosa jo, el secretari judicial, en done fe.  
València, 19 de desembre de 2007.   
Atés el desconeixement de l'actual domicili o residència de la part demandada, Antonia de Jesús Gómez, mitjançant la resolució de data 19 de desembre de 2007, el magistrat jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la fixació del present edicte en el Diari Oficial de la Comunitat Valenciana, a fi que valga de notificació a la demandada.  
València, 18 de gener de 2008.- El secretari judicial: Jorge Granel Rodríguez.